Diari Oficial de la Generalitat Valenciana


Sumari del DOGV 4372, del 06-11-2002 (2002/11049)

CORRECCIÓ d'errades de la Resolució de 25 d'octubre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria d'un concurs d'ajudes a projectes de formació del professorat en centres privats concertats i de titularitat municipal de nivells no universitaris de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11877


Organisme emissor
:   Conselleria de Cultura i Educació

Tipus de document
:   Correcció d'errades

CORRECCIÓ d'errades de la Resolució de 25 d'octubre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria d'un concurs d'ajudes a projectes de formació del professorat en centres privats concertats i de titularitat municipal de nivells no universitaris de la Comunitat Valenciana. [2002/11761]
  
S'ha observat que, per error, a la Resolució de 25 d'octubre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria d'un concurs d'ajudes a projectes de formació del professorat en centres privats concertats i de titularitat municipal de nivells no universitaris de la Comunitat Valenciana, publicada en el DOGV núm. 4.370, de 4 de novembre de 2002, s'ha repetit en la columna en valencià el text en castellà, la qual cosa va convenient tornar-la a publicar.
  
«RESOLUCIÓ de 25 d'octubre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria d'un concurs d'ajudes a projectes de formació del professorat en centres privats concertats i de titularitat municipal de nivells no universitaris de la Comunitat Valenciana.
  
Per l'Orde de 23 d'abril de 2002, de la Conselleria de Cultura i Educació, DOGV de 17 de maig de 2002, es va convocar un concurs d'ajudes a projectes de formació del professorat en centres privats concertats i de titularitat municipal de nivells no universitaris de la Comunitat Valenciana.
  
Acomplits els tràmits requerits en la convocatòria i segons la delegació feta pel conseller en la disposició final primera de la mencionada orde, resolc:
  
Primer
  
Fer pública la relació dels projectes seleccionats que s'indiquen en l'annex I d'esta resolució i concedir-los perquè els realitzen les quantitats que s'expressen, per una quantitat màxima de 30.050 euros del capítol IV, codi línia T1396000 del programa 421.30 de l'exercici de 2002.
  
Fer pública la relació dels projectes no seleccionats que figuren en l'annex II amb indicació de la causa.
  
Segon
  
Les Direccions Territorials d'Educació comunicaran als centres implicats les mesures de flexibilitat horària aprovades per a la realització dels projectes.
  
Tercer
  
Els requisits per a la percepció de les ajudes, les obligacions dels beneficiaris i la justificació de les despeses són els indicats en les bases onze, dotze i tretze de l'Orde de 23 d'abril de 2002, de la Conselleria de Cultura i Educació (DOGV 17.05.2002).
  
Per tal que l'ajuda econòmica siga efectiva, la direcció del centre beneficiari enviarà un escrit a la Direcció General d'Ordenació i Innovació Educativa i Política Lingüística acceptant expressament l'ajuda concedida junt amb la documentació pròpia de la modalitat de justificació econòmica per la qual opten, tal com es disposa a la base tretze de la convocatòria, en el termini d'un mes a partir del sendemà de la publicació de la resolució al DOGV. Este termini en cap cas excedirà del dia 1 de desembre del 2002
  
L'ajuda es dedicarà íntegrament al projecte de formació i almenys el 75% s'invertirà en docència o assessorament per experts i bibliografia.
  
Els centres que no complisquen les condicions assenyalades anteriorment es considerarà que renuncien a l'ajuda concedida.
  
Quart
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, i Educació en el termini d'un mes a comptar des del sendemà de la publicació al Diari Oficial de la Generalitat Valenciana
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la publicació al Diari Oficial de la Generalitat Valenciana.